Panayiotou-moord: Selfoondata wys Christopher en sy skelmpie kuier saam wanneer Jayde weg is
JY LEES NOU Panayiotou-moord: Selfoondata wys Christopher en sy skelmpie kuier saam wanneer Jayde weg is
Selfoonrekords wat ’n integrale deel van die saak teen Christopher Panayiotou en sy twee medebeskuldigdes vorm, is weer Dinsdag in die Port Elizabethse hooggeregshof gefynkam.
Hilda du Plessis, ’n forensiese bestuurder en selfoondata-ontleder by Cell C, het getuig die maatskappy sal net met wettige dokumentasie inligting oor selfoonrekords bekendmaak.
’n Sigblad (“spreadsheet”) wat sy aan die hof voorgelê het, bevat die volgende:
Datums waarop oproepe gemaak is;
Tye wanneer dit gemaak is;
Die duur van die oproepe;
Selfoonmodel en -naam;
Selfoonbasis waar die verbinding gemaak is.
Adv. Terry Price (vir Christopher Panayiotou) en Peter Daubermann (vir Zolani Sibeko en Sinethemba Nenembe) het aangedui hulle het nie in hierdie stadium nog vrae nie, maar dit kan verander nadat hulle hul eie kenners geraadpleeg het.
Thereza Botha was volgende in die getuiebank.
Cellphone expert Thereza Botha to take the stand #Panayiotoutrial pic.twitter.com/D9fGtG9Vaj
— Kathryn Kimberley (@KathrynReporter) June 20, 2017
Sy is ’n nasionale ondersoek-ontleder wat langer as 20 jaar vir die Valke en die Suid-Afrikaanse Polisiediens gewerk het.
Price het gesê Botha se ervaring maak nie van haar ’n kundige nie. Regter Dayalan Chetty beskou haar as ’n "data-speurder", maar Price voel dit maak haar steeds nie 'n kundige nie.
Die staatsaanklaer, Marius Stander, sê hy sal die getuienis aanvoer en die regter kan self aan die einde daarvan besluit of Botha ’n kundige is of nie.
#panayiotoutrial Stander says he will lead the evidence and the Judge can rule at the end if she is an expert or not @algoafmnews
— Doreen Loubser (@alzammer) June 20, 2017
Botha getuig sy het nie net op die dag van die moord gefokus nie; haar ondersoek het meer as 21 April 2015 behels.
Sy het die vermoorde Jayde Panayiotou se selfoonbesonderhede nagegaan. Daaruit was dit duidelik dat sy gereeld met haar vriendin Cherise Swanepoel kontak gehad het.
Jayde se gereelde bewegings, soos die besoek aan haar ouers op die plaas, word op die sigblad aangedui. Botha het ook getuig Jayde het tot en met haar moord dieselfde selfoon gebruik.
Botha het ook Chanelle Coutts, met wie Christopher luidens berigte 'n affair gehad het, se selfoonbesonderhede ondersoek. Chanelle en Christopher het volgens die data gereeld telefoniese kontak gehad wanneer Jayde by haar ouers was.
Chanelle Coutts leaves the court building #PanayiotouTrial pic.twitter.com/F9akrr5Zb9
— HeraldLIVE (@HeraldPE) November 9, 2016
Wanneer Christopher saam met Jayde op die plaas was, het hy en Chanelle nie mekaar gebel nie.
Op 18/19 Oktober 2015 het hy nie met Chanelle op haar selfoon gesels nie. Hy het wel die OK Grocer sewe keer gebel.
#panayiotoutrial 18/19 October he did not communicate with Coutts on cell but phoned OK Grocer 7 times
Botha het ook getuig Chanelle se selfoon was by Jayde en Christopher se huis wanneer Jayde nie tuis was nie.
Dit was ook gewoonlik die laaste oproepe wat aan die einde van dae gemaak is.
Botha says Coutts cell indicates she would spend time at Jayde's home - when Jayde wasn't at home #PanayiotouTrial
— Raahil Sain (@RaahilSain) June 20, 2017
Op 27 Januarie 2015 is daar volgens die getuienis die eerste selfoonkontak tussen Christopher en Mawonga Ndedwa, ’n voormalige werknemer van die OK Grocer in Algoapark.
Verskeie oproepe is gemaak tussen Christopher en Mawonga, asook Mawonga en Luthando Siyoni.
Botha het gefokus op die oproepe tussen Mawonga en Luthando van 8 tot 22 April 2015. Daar is ’n nommer op Luthando se selfoon wat as Trompie geberg is.
8 to 22 April 2015, several such calls were made. A number on LS's phone is saved as Trompie #Panayiotoutrial
Chanelle het later met Trompie gekommunikeer. Volgens selfoondata was Christopher se selfoon nie teenwoordig toe die oproepe na Trompie gemaak is nie.
At a later stage, Coutts began communicating with Trompie #panayiotoutrial
Nog ’n paar ander name duik op: Sky, Khusta (Khuselo Vandala) en Happy Trigger. Khusta is ’n kennis van Sizwe Vumazonke en Zolani Sibeko.
Happy Trigger is na bewering eerste genader om die huurmoord uit te voer. Daar is ook ’n nommer genaamd Happy Trigger 2.
Botha sê dit is betekenisvol dat Vumazonke en Christopher albei met Khusta kontak gemaak het. Price sê dis nie relevant nie, want Vumazonke en Khusta is neefs. Chetty sê hy sal self besluit wat relevant is.
Christopher se neef Claudio Bertalani en Vumazonke het ook kontak gehad.
Christopher en Claudio het vanaf 1 September 2014 tot en met Christopher se inhegtenisneming op 29 April 2015 altesaam 810 keer met mekaar gekommunikeer.
#panayiotoutrial Christopher and his cousin Claudio Bertolani communicated 810 times from 1 Sept 2014 until his arrest on 29 April '16
Op 10 Februarie 2015 maak Siyoni se selfoonkontak met Sky 2. Die eerste SMS sê “Ford Fiesta”. Die tweede SMS verskaf ’n registrasienommer.
On 10 Feb 2015, LS sends an SMS to a contact, Sky, with details of Jayde's vehicle & registration number #PanayiotouTrial
— HeraldLIVE (@HeraldPE) June 20, 2017
Volgens selfoonaktiwiteit in die tydperk voor Jayde se dood lyk dit of of Happy Trigger en Sky gereeld in die omgewing van haar huis was.
Wie is Mawonga Ndedwa?
1. Hy is ná ’n dissiplinêre verhoor by die OK Grocer afgedank. Hy is betrap toe hy glo ’n bottel whisky steel; iets wat hy na bewering doelbewus gedoen het om afgedank te word.
2. Adv. Terry Price het aangevoer Mawonga het eers skuld erken toe hy die video van die beweerde diefstal sien. Daar word beweer hy het minstens 11 bottels whisky gesteel.
3. Mawonga het geantwoord hy wou nie sy werkloosheidsvoordele verloor nie en wou daarom nie bedank nie.
4. In Februarie 2016 is hy afgedank, en 12 dae later het hy ’n verklaring by die ondersoekbeampte, lt. Kanna Swanepoel, afgelê.
5. Mawonga het beweer Christopher het sy foon gebruik om met die vermeende middelman, Luthando Siyoni, kontak te maak.
Die saak gaan Woensdag om 09:30 voort.
Sappige stories oor Jayde Panayiotou se man en skelmpie kom uit in hof
10 goed wat jy moet weet van Jayde Panayiotou – 2 jaar ná haar dood
Panayiotou-saak: Die 'dubbel-agent', bandopnames en ’n familie wat uit die hof storm